**Alfa Romeo er tilbage i Danmark – med den elektriske Junior**

**Lanceringen af Alfa Romeo Junior er ikke bare en velkomst til en ny model, men et varmt velkommen tilbage til Alfa Romeo i Danmark.**

**Alfa Romeo er tilbage – og det med en elektrisk nyhed. For første gang i historien præsenterer Alfa Romeo en fuldelektrisk bil – og den er på alle måder tro mod brandets stolte traditioner**

**Junior er en kompakt og sportslig B-SUV, der allerede ved første øjekast udstråler italiensk elegance og passion. Med ægte Alfa DNA har den potentiale til at forføre både erfarne alfister og en ny generation af bilentusiaster, der er klar til at prøve ”italiensk for begyndere”.**

**Fraprisen for Alfa Romeo Junior er 249.990 kr. og den lander som en tidlig julegave hos Alfa Romeo Studios landet over i weekenden den 23.-24. november.**

**Finalist til ”Car of the Year”**

Alfa Romeo Junior har allerede gjort sig positivt bemærket hos de 60 anerkendte motorjournalister fra 23 europæiske lande, der udgør juryen til ”Car of the Year” prisen. Efter grundige testkørsler og vurderinger har de stemt Alfa Romeo Junior i finalen i den prestigefyldte internationale konkurrence.

Fra de oprindelige 42 kandidater er feltet nu indsnævret til blot syv biler, der vil gennemgå yderligere tekniske analyser og dynamiske tests. Vinderen af den eftertragtede pris vil blive afsløret ved Brussels Motor Show den 10. januar 2025 og kan herefter bryste sig af titlen som "Car of the Year 2025".

**Alfa Romeo ved første blik**

Designet af Alfa Romeo Junior er umiskendeligt ”MADE IN ITALY” og udviklet af Centro Stile Alfa Romeo i Torino**.**Fronten prydes af en nyfortolkning af den ikoniske Scudetto-grill med Alfa Romeos genkendelige våbenskjold. Bagenden, der er inspireret af den legendariske Stradale 33, er kompakt og sportslig.

Indvendigt mødes man i Veloce-udgaven af eksklusive materialer og særlige Alfa Romeo detaljer, som de ikoniske instrumenture i teleskop-design - Cannocchiale, Scudetto-formede udsmykninger i Sabelt sportsæderne og ikke mindst de Quadrifoglio- formede (firkløver) ventiler til klimaanlægget.

Føreren sidder bag et kompakt sportsrat og har intuitiv adgang til en 10,25” touchskærm med diverse widgets, der giver nemt adgang til alle funktioner.

**Køreegenskaber: Moderne teknologi møder klassisk Alfa DNA**

Kan en Alfa Romeo være elektrisk og stadig være en ægte Alfa? Svaret er et rungende ja! Junior beviser, at det er muligt at omfavne energiomstillingen uden at give afkald på kernen af Alfa Romeos sjæl.

Med den laveste vægt i segmentet og en optimal massefordeling leverer Junior en køredynamik, der vil tilfredsstille selv de mest kræsne bilentusiaster. Teamet bag udviklingen af køreegenskaberne er det samme, der skabte Giulia GTA, og det ses tydeligt på Veloce-udgaven:

- Direkte styring

- Sportsundervognen er sænket med 25 mm. (Veloce-udgaven)

- Ekstra sportslige krængningsstabilisatorer sikrer hurtige sving med et højt niveau af vejgreb

- Bremsesystemet har foran skiver på over 380 mm med firestemplet monobloc kalibre

- Torsen differentiale tilbyder den bedst mulige trækkraft under alle forhold

- Højtydende 20” dæk, som tilbyder omfattende greb

- Torsionsstivhed på 40 Hz bidrager til stabilitet i sving etc.

- Breddere sporvidde

Junior er ikke bare en elektrisk bil; det er en Alfa Romeo til nutiden.

**Brugervenlig og intuitiv**

Selvom Alfa Romeo Junior er udviklet med fokus på at tilbyde en involverende køreoplevelse, er der ikke gået på kompromis med de praktiske funktioner, som forventes i dette segment. Den er 4,17 meter lang, 1,78 meter bred og 1,50 meter høj. På trods af sin kompakte størrelse har Junior et bagagerum på 400 liter og desuden findes et praktisk rum under motorhjelmen til opladningskablet.

Junior er udstyret med en række kørerassistentsystemer og ”Alfa Connect Services”, som tilbyder et udvalg af tjenester for maksimal sikkerhed og komfort. Takket være over-the-air (OTA)-teknologi er bilens kort og software altid opdateret. Derudover er den virtuelle assistent Hey Alfa og ChatGPT (AI) integreret i bilens stemmestyring\*.

**Modelprogram og priser**

Junior vil være tilgængelig i tre forskellige udstyrsniveauer:

* **Core** med 156 hk til en startpris på 249.990 kr.
* **Speciale** med 156 hk til 279.990 kr.
* **Veloce** med 240 hk til 349.990 kr.

Core- og Speciale-udgaverne har en ydelse på 156 hk, et energiforbrug på 151 kWh og en rækkevidde på 410 km (WLTP-standard), mens den sporty Veloce yder 280 hk med en tophastighed på 200 km/t og har en rækkevidde på 315 km med et energiforbrug på 190 kWh (WLTP-standard).

Alfa Romeo Junior kan opleves fra weekenden den 23.-24. november hos det landsdækkende netværk af Alfa Romeo Studios.

\*MyAlfa samt Chat GPT er en del af Connect plus, som er gratis de første 36 måneder.